**Ce va învăţa copilul meu?**

**În clasa pregătitoare copilul dumneavoastră va învăţa prin metode adecvate vârstei tot ceea ce îi este necesar pentru a face faţă cu succes clasei I.**

**De exemplu, copiii :**

* **îşi vor dezvolta capacitatea de a comunica**
* **vor stabili sau consolida primele contacte cu lumea numerelor şi a literelor**
* **vor învăţa să observe mediul înconjurător şi să interacţioneze cu ceilalţi copii şi cu adulţi prin jocuri didactice, activităţi în echipă, activităţi de descoperire, prin desen sau muzică.**
* **vor beneficia de ore special destinate unei pregătiri fizice armonioase.**

**Pentru aceasta, copiii vor beneficia de programe şcolare realizate de cei mai buni specialişti şi de resurse de învăţare variate şi adecvate vârstei**.

**În clasa pregătitoare copilul meu va primi note sau calificative ?**

* **Pe parcursul clasei pregătitoare, copilul NU VA DA NICIUN TEST DE EVALUARE şi nu va primi nici note şi nici calificative.**
* **Este posibil ca pe parcursul anului şcolar cadrul didactic să utilizeze modalităţi de încurajare şi de recompensare specifice vârstei (buline de diferite culori etc.).**
* **Evaluarea copilului se va face la sfârşitul anului şcolar sub forma unui raport scris întocmit de învăţătoare. Din acest raport veţi putea afla care este gradul dezvoltării fizice şi psiho-intelectuale, nivelul utilizării limbajului şi disponibilităţile de comunicare ale copilului. Vi se vor mai furniza date privind nivelul capacităţilor de învăţare şi informaţii privind atitudinea copilului faţă de învăţare.**

**Cine va preda la clasa pregătitoare?**

**La clasa pregătitoare va avea dreptul de a preda, conform legii, doar un cadru didactic care este calificat să predea în învăţământul primar. Necesarul de cadre didactice va fi acoperit cu personal calificat. Cadrele didactice care vor preda la clasa pregătitoare au beneficiat de formare specifică.**

**Cum va fi organizată sala de clasă?**

**Sala de clasă va fi adaptată vârstei copiilor în aşa fel încât să permită învăţarea prin joc şi pregătirea pentru clasa I.**

**Se vor utiliza resurse de învăţare adecvate vârstei copiilor.**

**Înscrierea copiilor în**

**clasa pregătitoare an 2021-2022**

Ş**COALA GIMNAZIALA 82-BUCURESTI**

Adresa Str. Jean Steriadi, Nr.17, Sector 3,

Tel/Fax: 021 345 09 62

Înscrieri din 15 martie 2021

program :

LUNI – JOI - orele 8.00 - 18.00

VINERI - orele 8.00 -17.00

Documente necesare pentru înscrierea copilului în clasa pregătitoare 2021:

* Actul de identitate al părintelui care face înscrierea, atât în fotocopie, cât și în original
* Certificatul de naștere al copilului – fotocopie și original
* \* O copie a recomandării de înscriere în clasa pregătitoare, în cazul în care înscrierea se face pentru un copil care împlinește vârsta de 6 ani în perioada 1 septembrie – 31 decembrie 2021 inclusiv.
* \* În cazul în care înscrierea este cerută la altă școală decât școala de circumscripție, pe lângă documentele de mai sus părinții trebuie să depună sau să transmită pe e-mail sau prin poștă și documente în copie simplă care dovedesc îndeplinirea criteriilor de departajare
* \* În cazul în care solicită înscrierea la altă școală decât școala de circumscripție, părintele menționează, prin bifarea acestei opțiuni în cererea-tip de înscriere, dacă este de acord cu înscrierea copilului la școala de circumscripție, în situația în care acesta nu este admis la școala solicitată, din lipsă de locuri libere.